: Valiant Swart Trio
Valiant Swart Trio by Die Boer
Die optrede bied hierdie keer iets heeltemal nuuts: vir die eerste maal word die liedjies aangebied in 'n nuwe 'trio'-formaat. Saam met Valiant se kitaar, word die musiek aangevul deur die bekende Simon Orange op klawers, en perkussie-meester Jorik Pienaar op tromme.
Die klawer-virtuoos Simon Orange is al sedert 1990 'n instelling op die Kaapse musiektoneel. Hy was 'n stigterslid van die Blues Broers en speel reeds vir meer as twintig jaar saam met Valiant. Sy stylvolle klavier en orrel het deur die jare geskitter op tallose albums en vertonings van 'n wye verskeidenheid kunstenaars.
Jorik Pienaar is 'n hoogs ervare jazz- en rock-tromspeler wat deur die jare verskeie kere saam met Valiant opgetree het. Oorspronklik van Pretoria, waar hy 'n graad in jazz-musiek verwerf het (hy is 'n ewe bedrewe kitaarspeler), het hy sy merk gemaak met groepe soos Not My Dog en 'n verskeidenheid jazz- en rock-ensembles. Hy was ook agter die tromme op Piet Botha se ikoniese 'Suitcase vol winter'-album. Intussen het hy 'n Kapenaar geword en hom sommer gou op die plaaslike musiektoneel gevestig – trouens, hy is deesdae die tromspeler vir, onder andere, die Blues Broers.
As jy hou van eersteklas vermaak en goeie musiek, is hierdie 'n vertoning wat jy nie durf misloop nie. Voeg daarby die gemoedelike atmosfeer en top-spyskaart en –wyne van Die Boer, en jy is verseker van 'n heerlike Saterdagaand. Gou spring vir kaartjies!